HU
L 229/32
Az Európai Unió Hivatalos Lapja
2023.9.18.
21. cikk
Kulcsfontosságú piaci szereplők A tagállamok a Bizottsággal együttműködésben a 19. cikkel összhangban meghatározzák, hogy a félvezető-ellátási láncok mentén melyek a területükön letelepedett kulcsfontosságú piaci szereplők, figyelembe véve a következő elemeket: a) a piaci szereplő által nyújtott szolgáltatásra vagy árura támaszkodó egyéb uniós vállalkozások száma; b) a kulcsfontosságú piaci szereplő uniós vagy globális piaci részesedése az ilyen szolgáltatások vagy áruk piacán; c) a piaci szereplő fontossága a megfelelő szintű szolgáltatás- vagy árukínálat fenntartásában az Unióban, figyelembe véve az adott szolgáltatás vagy áru nyújtásához rendelkezésre álló alternatív eszközöket; d) az a hatás, amelyet a piaci szereplő által nyújtott szolgáltatás vagy a szereplő általi áruellátás zavara gyakorolhat az Unió félvezető-ellátási láncára és az attól függő piacokra.
2 . sz aka sz R ia sz tá s ok és a vá l sá gsz a ka sz a ktivá l á sa
22. cikk
Riasztások és megelőző intézkedések (1) Amennyiben valamely illetékes nemzeti hatóság a félvezető-ellátás súlyos zavarának kockázatáról szerez tudomást vagy konkrét és megbízható információval rendelkezik bármely más, megvalósuló releváns kockázati tényezőről vagy bekövetkező eseményről, indokolatlan késedelem nélkül riasztja a Bizottságot.
(2) Amennyiben a Bizottság a félvezető-ellátás súlyos zavarának kockázatáról szerez tudomást, vagy konkrét és megbízható információval rendelkezik bármely más, megvalósuló releváns kockázati tényezőről vagy bekövetkező eseményről, többek között korai előrejelző mutatók alapján, az (1) bekezdés szerinti riasztást vagy nemzetközi partnerek általi riasztást követően, indokolatlan késedelem nélkül végrehajtja a következő megelőző intézkedéseket: a) összehívja a félvezetőkkel foglalkozó európai testület rendkívüli ülését a következő intézkedések koordinálása érdekében: i.
annak megvitatása, hogy mennyire súlyosak a félvezető-ellátás zavarai;
ii. annak megvitatása, hogy a 23. cikkben említett eljárás megindítása szükséges és arányos-e; iii.
annak megvitatása, hogy helyénvaló, szükséges és arányos-e, hogy a tagállamok megelőző intézkedésként közösen szerezzenek be félvezetőket, köztes termékeket vagy nyersanyagokat (a továbbiakban: közös beszerzés); iv. párbeszéd indítása a félvezető-értéklánc érdekelt feleivel megelőző intézkedések azonosítása, előkészítése és esetleges koordinálása céljából; b) az Unió nevében a nemzetközi kötelezettségekkel összhangban konzultációkat vagy együttműködést kezdeményez az érintett harmadik országokkal az ellátási lánc zavarainak kezelésére irányuló, együttműködésen alapuló megoldások keresése céljából, ami adott esetben magában foglalhatja a megfelelő nemzetközi fórumokon folytatott koordinációt; c) felkéri az illetékes nemzeti hatóságokat, hogy értékeljék a kulcsfontosságú piaci szereplők felkészültségének állapotát.